# Pont-'n-Abad

Pont-'n-Abad :
| Kastell Pont-'n-Abad ||
| Anv gallek (ofisiel) | Pont-l'Abbé |
| Bro istorel | Kernev |
| Melestradurezh ||
| Departamant | Penn-ar-Bed |
| Arondisamant | Kemper |
| Kanton | kanton Pont-'n-Abad (pennlec'h) |
| Kod kumun | 29220 |
| Kod post | 29120 |
| Maer Amzer gefridi | Stéphane Le Doaré 2020-2026 |
| Etrekumuniezh | Su ar Vro Vigoudenn |
| Bro velestradurel | Bro Gerne |
| Lec'hienn Web | Ti-kêr |
| Poblañsouriezh ||
| Poblañs | 8 403 ann. (2022) |
| Stankter | 461 ann./km² |
| Douaroniezh ||
| Daveennoù lec'hiañ | 47° 52′ 05″ Norzh 4° 13′ 19″ Kornôg / 47.868056, -4.221944 |
| Uhelderioù | bihanañ 0 m — brasañ 37 m |
| Gorread | 18,21 km² |
| Pont-'n-Abad ||
| kemmañ |
Pont-'n-Abad a zo ur gumun er Vro Vigoudenn, e departamant Penn-ar-Bed, e mervent Breizh.

## Anv

* Erwan Vallerie (1995) ː Pons, 1224; Pons Abbatis, 1289; Le Pont l'Abbe, 1318; Pontlabbe, 1328; du Pont l'Abbe, 1378, 1454; de Pontlabbe, 1454; 1463; Pontlabbe, 1533.

## Ardamezioù

"En aour e leon en gul"
Sturienn ː Heb ken
Diviz-kêr: 15 a viz Kerzu 1975
Diwar ardamezioù aotrounez du Pont l'Abbé (en aour e leon en gul, krabanek ha teodek en glazur. 1384)

## Brezhoneg
### Ya d'ar brezhoneg

* D'an 31 a viz Genver 2008 e oa bet votet ar garta Ya d'ar brezhoneg gant kuzul-kêr ar gumun.

### Deskadurezh

* Ur skol divyezhek prevez (Itron-Varia Garmez) a zo eno abaoe 1995.
* E distro-skol 2024 e oa 20 skoliad enskrivet er c'hlasoù divyezhek (4 % eus skolidi ar gumun evit a sell ouzh ar c'hentañ derez).

## Istor
### XVII$^{vet}$ kantved

* Preizhet e voe kouent Karmez ha tiez daou vevel eus baron ar Pont gant an emsavidi e miz Even 1675 e-pad Emsavadeg ar Bonedoù ruz.

### Dispac'h Gall

* Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant Daeron, kure Lambour.

### XX$^{vet}$ kantved
#### Brezel-bed kentañ

* Mervel a reas 226 gwaz eus ar gumun abalamour d'ar brezel, eleze 3,40% ag ar boblañs hervez an niveradeg bet graet e 1911.

#### Eil brezel-bed

* Mervel a reas 47 den ag ar gumun abalamour d'ar brezel.

#### Brezelioù didrevadennañ
##### Brezel Indez-Sina

* Mervel a reas c’hwec’h milour eus ar gumun.

## Monumantoù ha traoù heverk

* Iliz katolik Itron-Varia Garmez
Savet e voe etre fin ar XIV$^{vet}$ kantved ha penn-kentañ ar XV$^{vet}$ kantved gant ur stil gotek. Kavout a reer enni meur a zelwenn gozh har ur rozenn. Diframet e voe ar c'hloastr e penn-kentañ an XX$^{vet}$ kantved ha kaset da Gemper ma voe adsavet er c'hloerdi. Iliz Itron-Varia a voe dibabet evel danvez pennañ gant ar skrivagner Youenn Drezen e-barzh e romant embannet e 1937 Itron Varia Garmez.
* Iliz kozh dismantret Lambour.
* Kastell baroned ar Pont: an ti-kêr ha Mirdi ar Vro Vigoudenn ennañ.
* Stang ar Pont.
* Koad Sant-Laorañs.
* Plasenn ar Republik.
* Plakenn enor Yann ar Berr.
* Koc'hu Pont-'n-Abad.

## Emdroadur ar boblañs

Niver a annezidi

## Tud
### Tud bet ganet eno

* 1878 : Hyacinthe Kerniliz, skrivagner brezhonek.
* 1899 : Youenn Drezen, skrivagner brezhonek.
* 1913 : Korantin Riou, frer, kelenner, skrivagner brezhonek.
* Bernard Le Brun, ardamezour.
* Visant Enored (gwenvidik).

### Tud marvet eno

* 1956 : Hyacinthe Kerniliz, skrivagner brezhonek.

### Ardamezeg ar familhoù

| d'Argouges, Familh c'henidig eus Normandi; baroned Pont-n'-Abad | Palefarzhet entre aour ha glazur, e deir fempdiliaouenn en gul balirant |
| Baude Baroned Pont-n'-Abad | En argant e zri fenn bleiz diframmet en sabel |
| Beaumanoir Baroned Pont-n'-Abad | En glazur e unnek c'hanochenn en argant, 4, 3, 4 |
| du Quélenec Baroned Pont-n'-Abad | En erminoù, e gab en gul karget gant teir flourdilizenn en aour |

## Gevelliñ

| Bro | Kêr | Abaoe |
| Alamagn | Schleiden | 1979 |
| Iwerzhon | Beanntraí | 1985 |
| Galiza | Betanzos | 1993 |

## Liammoù diavaez

a vo kavet e Wikimedia Commons.
* Lec'hienn an ti-kêr
* (br) Pont-'n-Abad war lec'hienn Geobreizh

## Levrlennadur

* Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
* Erwan Vallerie : Diazezoù studi istorel an anvioù-parrez. Corpus. An Here. 1995

## Daveoù ha notennoù

* ↑ Roadennoù ofisiel e lec'hienn an EBSSA
* ↑ Ofis ar Brezhoneg
* ↑ (fr)Serge Duigou, La Révolte des Bonnets Rouges en Pays Bigouden, Embannadurioù Ressac, Kemper, 1989, pajennoù 5 ha 7
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 51
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb